ATX

ATX (Advanced Technology eXtended) tähistab levinud standardit lauaarvuti korpuse, emaplaadi ja toiteploki kohta. Standardi määratles kõigepealt Intel 1995. aastal, seda parandati 1997. aasta veebruaris 2.01 versiooniga ning viimati 2003. aastal 2.2 versiooniga. ATX vahetas täielikult välja vanema AT kujuteguri ning sellega parandati mitmeid AT kujuteguri vigu. Pisikestele emaplaatidele mõeldud kujutegurites on tavaliselt tagakülje paigutus säilitatud, kuid muudetud on emaplaadi suurust ja laienduspesade arvu. 2003. aastal teatas Intel uuest BTX standardist, mille eesmärk oli ATX välja vahetada, kuid 2009. aasta seisuga on ATX endiselt hobikasutajate seas levinud. Küll aga on BTX sisenenud eelvalmistatud arvutite turule, kus seda kasutavad Dell, Gateway ja HP.

 ATX toiteploki ümberkorraldused 
 Algne ATX 
1995. aasta lõpus esitletud ATX määratles kolme liiki toiteühendusi:

 4-klemmine otsik kõrvalseadmetele (vääralt tuntud kui "MOLEX")–otse AT-standardist
 4-klemmine otsik disketiseadmele–otse AT-standardist
 20-klemmine põhiotsik emaplaadile–uus ATX-standardis

Toitejaotuse piiring määratles, et enamik toiteploki toitest peaks tulema 5V ja 3,3V kanalitest, sest enamik elektroonilisi komponente (protsessor, vahemälu, kiibistik, PCI, AGP ja ISA kaardid) kasutasid toitena 5V või 3,3V. 12V kanalit kasutati ainult ventilaatorite ja kõrvalseadmete (kõvaketas, disketiseade, CD-lugeja, jne) mootorite jaoks.

Algne ATX toiteplokipiiring oli muutmata kujul tarbel kuni aastani 2000.

 ATX12V 1.x 
1999/2000. aastal Pentium 4 platvormi arendades leiti, et 20-klemmine ATX toiteühendus ei ole piisavalt võimas suurema elektritarbe rahuldamiseks. Seepärast tehti ATX ümber ATX12V 1.0 standardiks (seepärast on ATX12V 1.x tuntud ka kui ATX-P4). ATX12V 1.x kasutasid ka Athlon XP ja Athlon 64 arvutid.

 ATX12V 1.0 
Peamised ATX12V 1.0 (väljastatud 2000. aasta veebruaris) muudatused ja täiendused olid järgmised:

 Täiendav 4-klemmine 12 voldine otsik protsessorile. Ametlikult tuntud kui +12 V toiteotsikuna, kutsuti seda tihti P4-otsikuks, sest seda läks esmalt tarvis Pentium 4 protsessori kasutamiseks. (Vanemad protsessorid võtsid voolu 5V kanalist).
 Täiendav 6-klemmine AUX otsik, mis annab emaplaadile vajaduse korral täiendavalt 3,3V ja 5V voolu. Kuigi see sisaldus igas ATX12V 1.x toiteplokis (standardis nõutud), oli seda tegelikult emaplaatidel harva vaja.
 Suurem võimsus 12 V kanalil (5V ja 3,3V kanalite võimsus jäi üldiselt samaks).

 ATX12V 1.1 
Pisimuudatus 2000. aasta augustis. 3,3V kanali võimsust tõsteti pisut, mitmete tunduvalt vähemolulisemate muudatuste hulgas.

 ATX12V 1.2 
Üsna pisikene muudatus 2002. aasta jaanuaris. Ainuke märkimisväärne muudatus oli see, et -5V kanal polnud enam nõutud (sai valikuliseks). Seda pinget kasutati üliharva ning sedagi vaid mõningates vanades ISA laienduskaartidega arvutites.

 ATX12V 1.3 
2003. aasta aprillis tehtud muudatus (kuu pärast 2.0 versiooni). Palju pisimuudatusi, näiteks:
 Pisut suurendati 12 V kanali võimsust.
 Määratleti vähimad nõutud toiteploki tõhusused madalal ja tavapärasel töökoormusel.
 Määratleti müratasemed.
 Lisati SATA toiteühendus (kuid valikulisena).

 ATX12V 2.x 
ATX12V 2.x tõi endaga väga suuri muudatusi toitejaotuse osas. Uurides tolleaegsete arvutite toitevajadusi, leiti et nii majanduslikult kui ka tehniliselt oleks otstarbekam kasutada peamiselt 12 V kanaleid, mitte 3,3 V ja 5 V kanaleid.

 ATX12V 2.0 
Ülalpool mainitud otsus sai teoks 2003. aasta veebruaris tutvustatud ATX12V 2.0 standardis, mis võrreldes ATX12V 1.x määratles üsnagi teistsuguse toitejaotuse:
 Peamine ATX toiteotsik laiendati 24 klemmile (tagurpidi ühilduv). Täiendavad neli klemmi lisavad ühe 3,3V, 5V ja 12V vooluala.
 ATX12V 1.x pärinev 6-klemmine AUX otsik eemaldati, sest selle täiendavad 3,3 V ja 5 V voolualad sisalduvad 24-klemmises põhiotsikus.
 Enamik toitest pärineb nüüd 12 V kanalitest. Standard määrab, et ohutult toitevajaduste rahuldamiseks on tarvis kahte üksteisest sõltumatut 12V kanalit (12V2 4-klemmisele otsikule ja 12V1 kõigele muule), koos eraldiseisva ülevoolu kaitsega (mõned kõrgema pingega toiteplokid on enam kui kahe kanaliga, standardis sellekohaseid soovitusi pole).
 3,3 V ja 5 V kanalite võimsust vähendati tunduvalt.
 SATA toitejuhe on nüüd nõutud.
 Mitmed muud muudatused ja täiendused piiritluses.

 ATX12V v2.01 
Pisimuudatus 2004. aasta juunis. −5V kanal eemaldati piiritlusest täielikult.

 ATX12V v2.1 
Pisimuudatus 2005. aasta märtsis. Võimsust tõsteti natukene igal kanalil, muutusid tõhususnõudmised.

 ATX12V v2.2 
Järjekordne pisimuudatus, mis seisnes peamiselt kõrgema kvaliteediga emaplaadi toiteühenduse otsikute soovituses.

 24-pin ATX12V 2.x toiteploki ühendus 
 (20-pin ühenduse puhul puuduvad neli otsmist juhet: 11, 12, 23 ja 24) 

 Värv  Signaal  pin  pin  Signaal  Värvoranž+3,3 V 1 13 +3,3 V  oranž +3,3 V sensor pruunoranž +3,3 V 2 14 −12 Vsininemust maa 3 15maamustpunane +5 V 4 16 Power on rohelinemust Näide  5 17maamustpunane +5 V 6 18maamustmust maa 7 19maamust hall"Power good" 8 20 tühi tühililla +5 V ootel 9 21 +5 Vpunanekollane +12 V 10 22 +5 Vpunanekollane +12 V 11 23 +5 Vpunane oranž +3,3 V 12 24maamustJuhtmed 8 ja 16 on kontrollsignaalid.
Power good (pin 8) on madal kuni ülejäänud juhtmed pole veel õige voldini jõudnud või on välja lülitumas.
Power on on signaal emaplaadilt toiteplokki. Kui see maasse ühendada, lülitub toiteplokk tööle.
+5v ootel (pin 9) annab voolu ka siis, kui toiteplokk on välja lülitatud – sealt saab emaplaat voolu toite käivitamiseks.

ATX-liigid
pisi|ATX-suuruste võrdlus
           Laius  Kõrgus  Värv võrdluspildil FlexATX       228,6 mm (9 tolli)   190,5 mm (7,5 tolli) microATX      243,8 mm (9,6 tolli)  243,8 mm (9,6 tolli) EmbATX (embedded ATX)  243,8 mm (9,6 tolli)  243,8 mm (9,6 tolli) Mini-ATX        284 mm (11,2 tolli)  208 mm (8,2 tolli) Standard ATX      304,8 mm (12 tolli)   243,8 mm (9,6 tolli) EATX (extended ATX)   304,8 mm (12 tolli)  330,2 mm (13 tolli) WTX (workstation ATX)  355,6 mm (14 tolli)  425,4 mm (16,75 tolli)

Vaata ka
AT emaplaat

Kategooria:Riistvara